Source: https://www.riigiteataja.ee/akt/412032019006?tegevus=salvesta-link
Timestamp: 2019-09-19 13:11:17+00:00
Document Index: 4841638

Matched Legal Cases: ['§ 2', '§ 3', '§ 4', '§ 5', '§ 3', '§ 2', '§ 3', '§ 4']

Kuvariga töötamisel tervisekontrolli korraldamine ning prillide eest makstava hüvitise piirmäära ja maksmise sageduse kehtestamine – Riigi Teataja
Kuvariga töötamisel tervisekontrolli korraldamine ning prillide eest makstava hüvitise piirmäära ja maksmise sageduse kehtestamine
Kuvariga töötamisel tervisekontrolli korraldamine ning prillide eest makstava hüvitise piirmäära ja maksmise sageduse kehtestamine - sisukord
§ 2 Puhkepauside ja tervisekontrolli korraldamine kuvariga töötamisel
§ 3 Hüvitise maksmise alused
§ 4 Hüvitise maksmise suurus ja periood
RT IV, 12.03.2019, 6
Vastu võetud 07.03.2019 nr 2
Määrus kehtestatakse töötervishoiu ja tööohutuse seaduse § 5 lõike 4 ja Vabariigi Valitsuse 15.11.2000 määruse nr 362 “Kuvariga töötamise töötervishoiu ja tööohutuse nõuded“ § 3 lõigete 4-8 alusel.
Tõrva Vallavalitsuse ja valla hallatavate asutuste põhikohaga töötajate ja teenistujate (edaspidi töötaja), kes töö- või teenistusülesannete täitmisel töötavad vähemalt poole oma tööajast kuvariga ning kelle nägemisteravus vastavalt töötervishoiu- või silmaarsti tõendi kohaselt on töö tõttu vähenenud, hüvitatakse osaliselt prillide maksumus Tõrva valla eelarvest.
§ 2. Puhkepauside ja tervisekontrolli korraldamine kuvariga töötamisel
(1) Käesoleva määruse §-s 1 nimetatud töötajatel on ette nähtud silmade ülepinge ja sundasendis töötamisega tekkivate vaevuste ennetamiseks 10-minutilised puhkepausid algusega igal täistunnil. Kui täidetava tööülesande iseloom ei võimalda vaheaja tegemist täistunnil, peab töötaja puhkepause muul talle sobival ajal arvestusega, et puhkepauside kestus moodustaks vähemalt 10% kuvariga töötamise ajast.
(2) Kõigile töötajatele korraldatakse tööandja poolt ja kulul mitte harvem kui üks kord kolme aasta jooksul tervisekontroll, mis hõlmab:
1) silmade ja nägemise kontrolli;
2) luu- ja lihaskonna seisundi kontrolli.
(3) Kui tervisekontrolli käigus selgub, et töötaja nägemisteravus on vähenenud, on töötajal õigus arsti tõendi alusel taotleda tööandjalt prillide hüvitist.
§ 3. Hüvitise maksmise alused
(1) Hüvitist makstakse Tõrva valla eelarvest vastava asutuse eelarvesse planeeritud vahenditest.
(2) Hüvitise maksmise aluseks on asutuse riskianalüüs, töötaja tervisekontrolli tõendavad dokumendid, töötervishoiu- või silmaarsti tõend selle kohta, et töötaja nägemisteravus on langenud töö- või teenistusülesannete täitmise tõttu, ning prillide soetamist tõendav arve.
§ 4. Hüvitise maksmise suurus ja periood
(1) Käesoleva määruse §-s 1 märgitud asjaoludel ja töötaja poolt esitatud arve alusel hüvitatakse prillide soetamise arvel märgitud summast mitte rohkem kui 150 eurot.
(2) Töötajal on hüvitist õigus saada üks kord kolme aasta jooksul.
(1) Tõrva Linnavalitsuse 30.11.2016 määrus nr 8 „Kuvariga töötamisel tervisekontrolli korraldamine ning prillide eest makstava hüvitise piirmäära ja maksmise sageduse kehtestamine“ tunnistatakse kehtetuks.
Signe Kiin